Oluçî bîyayîşanê rojdemî ser o qisey kerd û tayê namzedê hemşaredarî yê HDP'yî yê tayê bajaran eşkera kerdî.
GANÎ SEBA LEYLA GUVENE BIKEWÎME DEWRE
Oruçî vist vîrî ke vizêrî înan meclîsî de “Nobeta Haştîye û edaletî” girewte, grevê vêşanîye yê Leyla Guvene ewro kewt roja 91’ine û yê xoverdayoxanê hepisxaneyan zî roja 53’ine de yê û grevê vêşanîye yê wekîlanê verênan Selma Irmak û Sebahat Tuncele 22’ine de  dewam keno û vat ke Leyla Guvene û girewteyê ke hepisxaneyan de kewtê grevê vêşanîye rewşa krîtîke derbaz kerda.
Oruçî ard ziwan ke ê do çalakîyanê xo yê nobeta haştîye bidomnê û vist vîrî ke waştişê çalakwananê grevê vêşanîye oyo ke tecrîdê serê Rayberê Şarê Kurdî Abdullah Ocalanî bêro wedaritene û vat tecrîdo girankerde yo serê Ocalanî Nîsane  2015 ra nat dewam keno, no nêno qebulkerdene.
Oruçî vat, tecrîdê serê Ocalanî hem hetê huqûqê Tirkîye ra û hem zî hetê peymananê mîyanneteweyîye yê ke Tirkîya îmza kerdê, na rewşe huqûqî nîya, vengdayîş bi Wezaretê Edaletî yê Tirkîya kerd û vat eke rewşêka xirabêr bêra meydan, berpirsîyarê naye Wezaretê Edaletî yê Tirkîye yo.
SEBA KE MA HER CA DE SER BIKEWÊ MA TAKTÎK BEWLÎ KERD
Oluçî, seba weçînitişê cîyayî yê 31’ê Adare vat, “Ma wazanê bajaranê Kurdan ê ke qeyûmî dest nayo şaredarîye ser reyna apey bigîme, cayê ke qeyûm û şaredarîyê ma çin ê zî qezenc bikerê. Tirkîye de amancê ma oyo ke îqtîdarî rê bidîme vîndîkerdene û eynî wexto do ser bikewîme. Taktîkê ma hende asan o. Ma vanê, ma do hem ser bikewê û hem zî îqtîdarî do bin bikewê.”
Oluçî bale ante ke HDP nê weçînitişî sey weçînitişanê bînan nêvîneno û vat, “No refenrandumêde demokrasî yo. Seba ke bajaranê Kurdan de şaredarîyê ke şarî bi reyanê xo weçînitê û heqê endamanê meclîsî ameyo girewtene, rehîn ameyê girewtene. Îradeyê şarê ameyo pankerdene, çin ameyo qebulkerdene. Îradeyê şarê ameyo gaspkerdene. Karê ma yo verên oyo ke ê cayan de demokrasî, sîyaseto demokratîk ser bikewîme. Heme cayê ke qeyûman dest nayo ser û cayo ke ma verê ser nêkewtîme zî netîceyo serkewte bigîme. Seba nê heme partîyê Kurd û Rêxistinê Cimatê Sivîlî tifaqêka serkewtî û hêcaye kerde, na tifaqêka tarîxî ya. Na babete de gamî yenê eştene.”
TIRKÎYA DE MA HÊZA XO BIKÊ YEW
Oluçî vat, “Ma tewr yew partîye de akerde, nimitkî yan zî sey merkezî qet yew tifaqe nêviraşta. Hêzê demokrasî rojawan de dest bidê yewbînî. Rojawan de taktîkê ma yê bingeyin no yo.
TEWR ZÊDE MA NAMZEDÊ CINÎ NÎŞAN DAYÊ
Oluçî reyna vat, namzedê şaredarîye de tewr zêde partîya înan namzedê cinî nîşan dayê.
NAMZETÎ
Olûçî namzedê neweyî eşkera kerdî û vat:
AGIRÎ
Merkez: Yelîz Karaaslane - Abdûrrahman Dogar
ÇEWLÎG
Merkez: Hatîce Kavrane - Hîşyar Ozsoy
AMED
Çinar: Necla Tamrîşe – Bedrî Kaya
ERZÎROM
Hinis: Nûrcan Felekoglû - Mehmet Bayraktar
ÎDIR
Halfelî: Merve Madake - Hasan Safa
MERSÎN
Akdenîz: Emîne Şîlan Yuksekkaya - Aleddîn Erdogan
MÛŞ
Gimgim: Ulku Karaaslane - Mahmût Yalçin
SÊRT
Navend: Berîvan Helen Işike - Resûl Kaçar
RIHA
Wêranşar: Roza Yazmaci - Hidir Oktay
Serêkanîyê: Narîn Gezgore - Mehmet Alî Kahraman
Heweng: Rabîa Aslane - Mahmût Çakmak
DÊRSIM
Merkez: Nûrşat Yeşîle – Hidir Demîr
Xozat: Îlknûr Dogane – Nesîmî Ataş
Pêrtag: Mûstafa Taşkale
Mazgîrt: Alî Ekber Saratli
Akpazar: Songul Dogane – Orhan Çelebî
Qisle: Rahîme Kizilkane – Ozkan Arslan
Pulur: Serpîl Argine – Sînan Zenk
Pilemûrîye: Gurol Yilmaz
Çemişgezek: Suleyman Karadag
KONYA
Bajaro Gird: Hangul Işike - Giyasettîn Almaz
Cîhanbeylî: Serap Kaya - Mehmet Yalçin
Meram: Arîf Baş
Karatay: Abdûrrahman Aslan
Ereglî: Siddik Atici
Selçûk: Ramazan Ot
YALOVA
Yalova: Semra Gonençe - Yuksel Akin
MÛGLA
Mûgla: Dîlek Dobrûcali - Mehmet Polat
DENÎZLÎ
Denîzlî: Şerîfe Yildirime - Mûsa Aydin
BALIKESÎR
Balikesîr Buyukşehîr: Alî Kenanoglû
Seba Şaredarîya Bajarê Girdî ya Dîlokî ma serkewtiş Celal Doganî rê wazenê; zerrî û keda ma ey reyde do biba. Seba Şaredarîya Merkezê Semsûrî ma namzed nîşan nêda.“
